ที่ประชุมบอร์ดบีโอไอเร่งจัดทำกรอบสิทธิประโยชน์ส่งเสริมการลงทุนเพื่อพัฒนาการท่องเที่ยว
นายสมคิด จาตุศรีพิทักษ์ รองนายกรัฐมนตรี เปิดเผยถึงการประชุมคณะกรรมการส่งเสริมการลงทุน หรือ บอร์ดบีโอไอ ที่มีพลเอก ประยุทธ์ จันทร์โอชา นายกรัฐมนตรีเป็นประธานว่า ในที่ประชุมนายกรัฐมนตรียังได้สั่งการให้ บีโอไอ เร่งจัดทำกรอบสิทธิประโยชน์ส่งเสริมการลงทุนเพื่อพัฒนาการท่องเที่ยว เช่น ส่งเสริมการลงทุนท่องเที่ยวเมืองรอง หรือใน 4 จังหวัดชายแดนภาคใต้ เพื่อให้มีความชัดเจนดึงดูดการลงทุนจากภาคเอกชน โดยให้เร่งจัดทำพร้อมนำเสนอเข้าสู่การพิจารณาของที่ประชุมเร็วที่สุด





นอกจากนี้ ที่ประชุมบอร์ดบีโอไอยังได้อนุมัติในหลักการเรื่องการให้สิทธิประโยชน์ส่งเสริมการลงทุนสำหรับโครงการพัฒนาท่าเรืออุตสาหกรรมมาบตาพุดระยะที่ 3 ซึ่งนับเป็นอีกโครงการร่วมลงทุนภาครัฐและเอกชน และอยู่ในพื้นที่อีอีซี ทั้งนี้ เพื่อให้จัดทำเป็นกรอบขอบเขตการเปิดประมูล หรือ ทีโออาร์ในโครงการดังกล่าว และให้สามารถเปิดประมูลได้ในช่วงปลายปีนี้ (61)ต่อไป